  Туспуктэм: vk.com (Большая перемена) Майя Бывальцева «Артек» нылпи центрын «Большая перемена» огъяросси вожвылъяськонлэ финалэз йылпумъяськиз. Егитъёсын ужанъя федерал агентстволэн ӵектосаз бадӟым классъёсын дышетскись 600 пиналъёс вормизы, соос пӧлын Удмуртиысь вить нылъёс. Со сярысь элькунысь дышетонъя но тодосъя министерстволэн пресс-службаез ивортӥз. Вожвылъяськонлэн финалаз Удмуртиысь 16 дышетскисьёс пыриськизы, вормисьёс радэ шедьыны кылдӥз Шарканысь Варвара Трефиловалы, Ижкарысь Алия Кощеевалы, Екатерина Митрошиналы, Мария Шепталиналы, Мария Чекрыгиналы. Оглом «Большая перемена» вожвылъяськонэ кунысь 3,9 миллионлэсь трос адями пыриськиз, со пӧлысь 1,5 миллион палаез – 8-10 классъёсын дышетскисьёс. Пиналъёс командаен ужаны, секыт югдурысь потыны аспӧртэм амалъёс шедьтыны, ужез радъяны быгатэмзэс, творческой малпанъёссэс возьматӥзы. Йылпумъясь эскеронъёсъя 11-тӥ классын дышетскись 300 пиналъёс вормемзы понна 1 миллион манет но вылӥ дышетсконние пырыкузы ватсаса баллъёс басьтозы. 9-11 клдассъёсын дышетскись 300 нылъёслы но пиослы быдэн 200 сюрс манет сётозы. Тодэ вайытом, туж гужем Удмуртиысь озьы ик вить дышетскисьёс «Большая перемена» огъяросси вожвылъяськонын вормизы.  Тегъёс: Удмуртия пиналъёс вожвылъяськон  